Slovenska kronika, 2.2.2015


Naslov: Regija Posavje naj ostane tudi v naprej
Napoved za voditelja:

Posavje že dobro leto (od 1. januarja 2014) deluje kot statistična regija. Vanjo so se poleg štirih občin – Brežice, Krško, Sevnica in Kostanjevica na Krki, leta 2007 pridružili še občini Radeče in Bistrica ob Sotli in tvorile tim. razvojno regijo Posavje, saj Slovenija uradno še nima drugega nivoja lokalne samouprave. In čeprav se vlade že vrsto let s figo v žepu »trudijo«, da bi te regije le vzpostavile, hkrati pa si prizadevajo za ukinitev manjših občin, so v Posavju prepričani, da bi morali še naprej delovat kot samostojna regija.

T- Iz Posavja GORAN ROVAN /

X- Snemalec in montažer Tomi Naglič /

Posavske občine so že v 90. letih prejšnjega stoletja delovale skupaj, saj jih je povezoval svet regije Posavje, v katerem so bili poleg županov tudi posavski poslanci,  predstavniki gospodarske zbornice in drugih regijskih ustanov. Poslanci so v Državni zbor že takrat podali uradni predlog za ustanovite regije Posavje, ki pa doslej še ni bil obravnavan. Da bi regija morala delovati tudi v naprej, so prepričani tudi v obeh priključenih občinah.

T- FRANJO DEBELAK /
X- župan občine Bistrica ob Sotli /

»Bistrica ob Sotli je tak razpeta med celjsko in posavsko regijo. Zdaj smo tukaj v posavski statistični regiji in tukaj resno in odgovorno delamo. Če bo drugi nivo, torej če bodo regije ustanovljene bomo imeli resen problem, ker bomo moral, al pa ne. Torej morali bomo ljudem še enkrat predstavit in jih vprašati, kaj si želijo.«

Manj dilem imajo v občini Radeče, kjer vidijo v povezovanju s Posavci zgolj koristi, saj so uspešno vključeni v kar nekaj skupnih razvojnih projektov.
T- TOMAŽ REŽUN /
X- župan občine Radeče /

»Upam, da bo ostala v takšni  obliki, kuker je. Glede na to, da vidmo, tud sami projekti, sama Evropa narekuje tempo, da malih centrov ne bo in se bo treba povezati. Če smo se mi tule ujel, našl z našimi Posavci, dober štartal, skupne projekte odpiramo. Tako, da kar se nas tiče, jest ne vidim nobenega vprašanja, da ali ne.«
V Posavju, ki v preteklosti ni doživelo razbijanja občin, so tudi proti ukinjanju malih občin, saj zatrjujejo, da so te marsikje pripomogle k hitrejšemu razvoju teh krajev. In prepričani so, da bo tako tudi v bodoče.

